กระทรวงการท่องเที่ยวและกีฬา วางมาตรการ 18 เรื่อง กระตุ้นเศรษฐกิจช่วงปลายปี ตั้งเป้านำเงินเข้าประเทศ 2 ล้านล้านบาท
กระทรวงการท่องเที่ยวและกีฬา วางมาตรการ 18 เรื่อง กระตุ้นเศรษฐกิจช่วงปลายปี ตั้งเป้านำเงินเข้าประเทศ 2 ล้านล้านบาทนายโชติ ตราชู ปลัดกระทรวงการท่องเที่ยวและกีฬา กล่าวถึงมาตรการกระตุ้นเศรษฐกิจและการท่องเที่ยวช่วงปลายปี ที่ผ่านความเห็นชอบจากคณะรัฐมนตรีเศรษฐกิจ รวม 18 มาตรการว่า เป็นมาตรการที่เน้นกระตุ้นการท่องเที่ยวกลุ่มชาวต่างชาติให้เข้ามาท่องเที่ยวและใช้จ่ายในประเทศไทยมากขึ้น โดยแบ่งเป็นหมวดใหญ่ได้ 2 หมวด คือ การอำนวยความสะดวกให้นักท่องเที่ยวเดินทางเข้าประเทศได้ง่าย และกระตุ้นให้เกิดการใช้จ่ายในประเทศ เช่น เพิ่มช่องทางการขอวีซ่าผ่านระบบอิเล็กทรอนิกส์และขยายระบบการคืนภาษีให้แก่นักท่องเที่ยวไปยังร้านค้าต่างๆ ทั้งนี้กระทรวงการท่องเที่ยวและกีฬาคาดหวังว่ามาตรการทั้ง 18 เรื่อง จะช่วยเพิ่มจำนวนนักท่องเที่ยวในช่วงปลายปีให้สูงขึ้น 39.8 ล้านคน มีเงินรายได้เข้าประเทศกว่า 2 ล้านล้านบาทปลัดกระทรวงการท่องเที่ยวและกีฬา กล่าวด้วยว่า นายกรัฐมนตรีและรัฐมนตรีว่าการกระทรวงกลาโหม เสนอให้มีการจัดกิจกรรมพิเศษในประเทศเพิ่มขึ้น โดยยกตัวอย่างการจัดแข่งขันวิ่งเทรลตามเส้นทางธรรมชาติ รวมถึงสามารถใช้พื้นที่ของค่ายทหารในการจัดกิจกรรมออกกำลังกายได้ สุดท้ายฝากถึงพี่น้องชาวไทยทุกคนให้ช่วยกันรักษาสิ่งแวดล้อมและทรัพยากรธรรมชาติ และศิลปวัฒนธรรม ซึ่งเป็นต้นทุนสำคัญในการท่องเที่ยว